Vanessa Angel (palakon, lahèr 1993)

Vanesza Adzania (21 Ḍèsèmber 1993 - 4 Nopèmber 2021) sè lebbi èkennal kalabân nyama Vanessa Angel èngghi panèka palakon, penyanyè sareng moḍèl ḍâri Inḍonèsia.

È tangghâl 4 Nopèmber 2021, Veanessa Angel sareng rakana ampon adhingghâl dhunynya karana tabra'an sè kadhibi' è jhâlân tol Jakarta - Sorbhâjâ, ruas Jombang KM 672+400A.

 Kaoḍi'ân awwâlna 
Vanessa èlahèraghi kalabân asma lanjhâng Vanessa Adzania è tangghâl 21 Ḍèsèmber 1993, è Jakarta, mènangka tamaso' pottrè wa'-towa'an ḍâri ḍuwâ' satarètanan kalabân orèng seppona sè asmana Doddy Sudrajat sareng Lucy Marywati.

Salèrana ngaghungè sèttong alè' teppa' sè asmana Mayang Lucyana Fitri (lahèr taon 2003). Èbhuna Vanessa adhingghâl dhunynya karana sakè' emboli paru sè èsangka karana korban praktèk sè congoco è bâkto saamponna ngalahèrraghi alè'na.

Sajjhek ghi' kènè', Vanessa neng-neng asareng emba lakè' sareng emba binè'na, èngghi panèka Abas Sabri (1931 - 2022), tor Rosindah (lahèr taon 1951), sè tamaso' orèng seppo ḍâri ramana.

 Karèr 
Vanessa dhâddhi moḍèl foto è pan-saponapan majalah na'kana' ngoḍâ. Salèrana akhèrra mèlè kaangghuy akarèr kalabân total è ḍunia hiburân Inḍonèsia kalabân amaèn sinètron.

 Kaoḍi'ânna dhibi'èn 
Vanessa akabin sareng Febri Andriansyah è tangghâl 11 Jânuwari 2020.Bahrudin Alfarisi. "Fakta Baru Pernikahan Vanessa Angel, Tanggal Akad hingga Cincin Berlian ". Kompas. 2020-01-12. Èyaksès 2026-01-19.  Kaḍuwâna ngaghunghè sèttong pottra sè asmana Gala Sky Andriansyah è tangghâl 14 Julè 2020.Triadanti N. "Vanessa Angel Melahirkan, 9 Potret Perjuangannya di Ruang Bersalin ". IDN Times. 202-07-14. Èyaksès 2026-01-19. 

Nalèkana tampi ḍâlem podcast Denny Sumargo è bulân Julè sabelluna, Vanessa Angel adhâbu manabi salèrana katoronan camporan Ambon-Manado. Katoronan Ambon ḍâri ramana. Manabi katoronan Manado asalna ḍâri èbhuna.

 Sombher